# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2022. MÁJUS 9-EI NYILVÁNOS ÜLÉSÉRE

TÁRGY:

BALATONMÁRIAFÜRDŐ VÍZISPORT EGYESÜLET ÁRAMVÉTELEZÉSI KÉRELME

**ELŐADÓ:**

**GALÁCZ GYÖRGY**

## POLGÁRMESTER

**Készült:** Balatonmáriafürdő Község Önkormányzati Képviselő-testületének 2022. május 9-ei nyilvános testületi ülésére

**Tárgy:** Balatonmáriafürdő Vízisport Egyesület áramvételezési kérelme

**Tisztelt Képviselő-testület!**

A Képviselő-testület a 2022. április 11-ei nyilvános ülésén, az **57/2022.(IV.11.) határozatában** döntött arról, hogy a Balatonmáriafürdői Vízisport Egyesület a Balatonmáriafürdő 1612 hrsz-ú ingatlanon áramhálózat bekötésére vonatkozó kérelmét elviekben támogatja.

A Képviselő-testület felkérte az Alpolgármestert, hogy vizsgálja meg a költségviselés lehetőségeit és a soron következő ülésen ismételten terjessze elő.

A Balatonmáriafürdői Vízisport Egyesület 2018. augusztus 22. napjától térítésmentesen használja a Balatonmáriafürdő 1612 hrsz-ú ingatlanon található, természetben a Bárdos strand észak-keleti részén található körbekerített csónaktárolót. Az áramvételezésre működési céljaik miatt lenne szükségük.

*(A Megállapodás, valamint az 1. számú és 2. számú módosítása az előterjesztés mellékletét képezi.)*

A **civil szervezetek támogatási rendjéről szóló 23/2018. (X.19.) önkormányzati rendelet** 2.§ (5) bekezdésében, valamint 3.§ (1) bekezdésben foglaltak alapján az önkormányzat nem pénzbeli támogatást nyújt civil szervezetei számára; vagyoni értékkel rendelkező forgalomképes dolog ideiglenesen, teljesen vagy részben ingyenes történő átruházása vagy átengedése, szolgáltatás biztosítása útján.

A Kisfaludy strandfejlesztési konstrukció V. ütem keretében kerül kialakításra a strand kültéri közvilágítása a Bárdos strandon. A projekt fizikai befejezésének határideje 2022.05.31.

Amennyiben az Egyesület önállóan kéri az áramhálózat bevezetését, a költségeket ők viselik, azonban a hálózat a Rákóczi utcáról történő **bevezetése igen magas költségekkel járna** számukra. Tekintettel a folyamatban lévő fejlesztésre – lenne lehetőség az önkormányzat által bevezetett hálózaton keresztül kialakítani az áramvételezési lehetőséget. Ehhez az Önkormányzat, mint tulajdonos hozzájárulhat, ebben az esetben a kiépítés költségei az Egyesületet terhelik. Ez lényegesen alacsonyabb díjat jelent.

További lehetőség még, hogy a kiépítést az Önkormányzat önköltségen vállalja, melynek díja **előzetes költségbecslés alapján ~65.000 Ft.** Az kiépítés pályázati forrásból nem lehetséges.

**A megvalósulás után a keletkezett fogyasztás alapján a közüzemi díjat az Egyesület fizetné meg, évente egy alkalommal.**

Kérem a Tisztelt Képviselő-testületet, hogy a fentiek alapján az előterjesztést megvitatni szíveskedjenek.

**Határozati javaslat:**

Balatonmáriafürdő Község Önkormányzat Képviselő-testülete megtárgyalta a Balatonmáriafürdői Vízisport Egyesület (Nyilvántartási szám: 14-02-0004166; székhelye: 8647 Balatonmáriafürdő, Köztársaság u. 2., Képviseli: Dr. Tósokyné Cserép Andrea elnök) kérelmét és az alábbi döntést hozza:

A Képviselő-testület a Balatonmáriafürdői Vízisport Egyesület részére a Balatonmáriafürdő, Bárdos sétány 14. sz. (1602/3 hrsz) ingatlanon található vizesblokk épületből mért áram vételezési lehetőségét biztosítja 1 fázisú (max. 230 V, 16 A) rendszeren keresztül, melynek kiépítési költségei az Egyesületet terhelik.

A fogyasztás alapján a közüzemi díjat az Egyesület egyösszegben, minden év ………………..-ig fizeti meg az Önkormányzat javára.

A Képviselő-testület felkéri a Polgármestert a kivitelezés felügyeletére és felhatalmazza az előterjesztést mellékletét képező 3. számú módosító okirat aláírására.

Balatonmáriafürdő, 2022. május 4.

Galácz György sk.

polgármester