ELŐTERJESZTÉS

BALATONMÁRIAFÜRDŐ KÖZSÉG ÖNKORMÁNYZATI KÉPVISELŐ-TESTÜLETE

2022. MÁJUS 9-EI

NYILVÁNOS ÜLÉSÉRE

TÁRGY:

AZ ÖNKORMÁNYZAT TULAJDONÁBAN LÉVŐ INTÉZMÉNYEK ÉS HELYISÉGEIK ESETI BÉRBEADÁSÁNAK RENDJÉRŐL ÉS BÉRLETI DÍJÁRÓL SZÓLÓ ÖNKORMÁNYZATI RENDELET MÓDOSÍTÁSA

ELŐADÓ:

**MESTYÁN VALÉRIA**

**CÍMZETES FŐJEGYZŐ**

**Készült:** Balatonmáriafürdő Község Önkormányzati Képviselő-testületének 2022. május 9-ei nyilvános testületi ülésére

**Tárgy:** Az önkormányzat tulajdonában lévő intézmények és helyiségeik eseti bérbeadásának rendjéről és bérleti díjáról szóló önkormányzati rendelet módosítása

**Tisztelt Képviselő-testület!**

**Az önkormányzat tulajdonában lévő intézmények és helyiségeik eseti bérbeadásának rendjéről és bérleti díjáról szóló 10/2018. (IV.25.) számú önkormányzati rendelet** módosítására 2019. óta nem került sor. Időközben az önkormányzati tulajdonú épületek egy része fejlesztésen esett át, új bérbeadható helyiségekkel bővült, ezért szükséges a rendelet aktualizálása. A rendelet módosítása továbbá tartalmaz szabályozást érintő módosításokat is, melyre a megváltozott igények miatt van szükség. Kikerült a helyiségek szezonális idényre szóló kiadhatósága, valamint egy esetben a korábbi rendelkezés pályázati eljáráshoz kötötte a helyiség bérletét.

**A veszélyhelyzettel összefüggő átmeneti szabályokról szóló 2021. évi XCIX. törvény 147. § (1) -(2) bekezdése** alapján 2022. június 30. napjáig a helyi önkormányzat által nyújtott szolgáltatásért, végzett tevékenységéért megállapított díj, **az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség mértéke nem lehet magasabb, mint az ugyanazon díjnak a** [**603/2020. (XII. 18.) Korm. rendelet**](https://njt.hu/jogszabaly/2020-603-20-22) **hatálybalépését megelőző napon hatályos és alkalmazandó mértéke, azaz** a [**603/2020. (XII. 18.) Korm. rendelet**](https://njt.hu/jogszabaly/2020-603-20-22) hatálybalépésének napjától **már megállapított új díjat nem vezethet be, 2022. június 30. napjáig új díjat nem állapíthat meg, meglévő díjat új kötelezetti körre nem terjeszthet ki.**

**A fentieknek megfelelően így díjemelésre jelen módosítás során nincs lehetőség.**

Kérem a Tisztelt Képviselő- testületet a rendelettervezet elfogadására és támogatására.

Balatonmáriafürdő, 2022. május 4.

Mestyán Valéria

címzetes főjegyző

RENDELET-TERVEZET

**Balatonmáriafürdő Község Önkormányzata Képviselő-testületének**

**.../2022. (V..) önkormányzati rendelete**

**az önkormányzat tulajdonában lévő intézmények és helyiségeik eseti bérbeadásának rendjéről és bérleti díjáról szóló 10/2018.(IV.25.) önkormányzati rendelet módosításáról**

Balatonmáriafürdő Község Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 36. § (2) bekezdésében kapott felhatalmazása alapján, valamint a Magyarország Alaptörvényének 32. cikk (2) bekezdésében meghatározott feladatkörében eljárva a következőket rendeli el:

**1. §**

(1) Az önkormányzat tulajdonában lévő intézmények és helyiségeik eseti bérbeadásának rendjéről és bérleti díjáról szóló 10/2018. (IV.25.) önkormányzati rendelet 1/A. melléklete helyébe az 1. melléklet lép.

(2) Az önkormányzat tulajdonában lévő intézmények és helyiségeik eseti bérbeadásának rendjéről és bérleti díjáról szóló 10/2018. (IV.25.) önkormányzati rendelet 1/D. melléklete helyébe a 2. melléklet lép.

**2. §**

Hatályát veszti az önkormányzat tulajdonában lévő intézmények és helyiségeik eseti bérbeadásának rendjéről és bérleti díjáról szóló 10/2018. (IV.25.) önkormányzati rendelet 2. § (5) bekezdése.

**3. §**

Ez a rendelet a kihirdetését követő napon lép hatályba.

*1. melléklet*

„*1/A. melléklet*

**Községháza bérleti díjai 8647 Balatonmáriafürdő, Gróf Széchényi Imre tér 9.**

**1. MÚZEUM – IDŐSZAKI KIÁLLÍTÓ TEREM**

a) Terembérlés (előadás, tanácskozás, konferencia, esküvői szertartás céljára, stb.) Befogadóképesség max. 80 fő 4400 Ft/ óra

b) Zártkörű magánrendezvény balatonmáriafürdői állandó lakosok számára (nem belépődíjas): a mindenkori a) pont díjának 30 %-a.

**2. KÖZPONTI STRAND – MASSZÁZSSZOBA**

a) Helyiségbérlet (masszázs, egyéb kozmetikai kezelés céljára) 35.000 Ft/hó. Törthónap esetén a bérleti díj arányosan fizetendő.

b) A helyiség fűtési lehetőséggel nem rendelkezik, vizesblokk külön helyiségben vehető igénybe. A strandpénztár nyitvatartási ideje alatt (8:00 – 18:00 között) a helyiségben működő szolgáltatások a strandvendégek számára elérhetők. Külső vendégeknek csak érvényes strandbelépővel vehetők igénybe.

**3. IRODAHELYISÉG**

a) Helyiségbérlet: 25.000 Ft/hó.

b) A helyiség fűtéssel ellátott, vizesblokkal rendelkezik. (Wc, zuhanyzó)”

*2. melléklet*

„*1/D. melléklet*

**Háziorvosi rendelő - Emelet bérleti díja 8648 Balatonkeresztúr, Zrínyi u. 2.**

**1. Az épületrész külön bejárattal rendelkezik. Fűtéssel ellátott. Bérleti díj: 40.000 Ft/hó.**

**1.1. Helyiségei:**

a) 1 db belső tér

b) 1 db előtér

c) 1 db raktárhelyiség

d) 2 db wc kézmosóval

e) 1 db fürdőszoba tusolóval, WC-vel**”**

Galácz György Mestyán Valéria

polgármester címzetes főjegyző

Kihirdetve: 2022. május ……

Mestyán Valéria

címzetes főjegyző

**TÁJÉKOZTATÓ AZ ELŐZETES HATÁSVIZSGÁLAT EREDMÉNYÉRŐL**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rendelet-tervezet címe:** | **Balatonmáriafürdő Község Önkormányzat Képviselőt-estületének**  **…/2022.(V. …) önkormányzati rendelete**  **egyes pénzügyi tárgyú önkormányzati rendeletek hatályon kívül helyezéséről**  **-** | | | | | | | |
| **Rendelet-tervezet valamennyi jelentős hatása, különösen** | | | | | | | | |
| Társadalmi, gazdasági  hatás: | | | Költségvetési hatás: | | Környezeti,  egészségügyi  következmények: | Adminisztratív  terheket  befolyásoló hatás: | | Egyéb hatás: |
| nincs | | | nincs | | nincs | nincs | | Nincs. |
| **A rendelet megalkotása szükséges, mert:** A település által fenntartott intézmények működtetése indokolja. | | | | | | | | |
| **A rendelet megalkotásának elmaradása esetén várható következmények:**  Az épületek, helyiségek használatának szabályozatlansága azok fenntarthatóságát, rendezettségét gátolná. | | | | | | | | |
| **A rendelet alkalmazásához szükséges feltételek:** | | | | | | | | |
| Személyi: | | Szervezeti: | | Tárgyi: | | | Pénzügyi: | |
| Rendelkezésre állnak. | | Rendelkezésre állnak. | | Rendelkezésre állnak. | | | Rendelkezésre állnak. | |

Mestyán Valéria sk.

címzetes főjegyző