**Marcali Óvodai Központ**

**CSILLAGVIRÁG**

**MŰVÉSZETI MODELLÓVODA**

Gyermekvédelmi feladatok

végrehajtásának értékelése

***15/1998. (IV. 30.) NM rendelet 15§ (7) értelmében*** Intézményünkbe járó óvodás korú gyermekekről

**Készítette:**

**Juhászné Darázs Anikó**

Gyermekvédelmi felelős

**Virágné Molnár Anna Gabriella**

Megbízott tagóvoda vezető

A gyermekek védelméről és a gyámügyi igazgatásról szóló 1997. évi XXXI. Tv. 96. § (6)  bekezdése szerint:

A helyi önkormányzat a gyermekjóléti és gyermekvédelmi feladatainak ellátásáról minden év  május 31.-ig átfogó értékelést készít, amelyet a képviselő-testület, a közgyűlés megtárgyal. Az értékelést meg kell küldeni a megyei gyámhivatalnak.

A helyi önkormányzat gyermekjóléti és gyermekvédelmi feladatai közé tartoznak: ⮚ az 1997. évi XXXI. tv. 94. § (2) bekezdésben,

⮚ az 1997. évi XXXI. tv. §(1) bekezdésben.

Az önkormányzatok által elkészítendő értékelés tartalmi követelményeit a 203/2003. (XII.  10.) számú Kormány rendelet tartalmazza, melynek egy része a napközbeni ellátás  intézményrendszerében; óvodában végzett gyermekvédelmi munka értékelését, a felmerült  problémákat és az elért eredményeket tartalmazza.

A **Marcali Óvodai Központ Csillagvirág Művészeti Modellóvoda** a gyermekvédelmi  munkát az alábbi kapcsolódó jogszabályok alapján végzi:

✔ Gyermekek védelméről és a gyámügyi igazgatásról szóló 1997. évi XXXI. Törvény, ✔ Közoktatásról szóló 1993. évi törvény (Ktv.),

✔ Nevelési-oktatási intézmények működéséről szóló 11/1994. (VI. 8.) MKM - rendelet  és módosításai: 16/1998.(IV. 8.) MKM - rendelet, 8/200. (V. 24.) OM – rendelet.

**Az elkészült beszámoló a 2021. december 31-én nyilvántartott adatokat tartalmazza.**

**Az intézmény adatai: ALAPÍTÓ OKIRAT SZERINT**

**Az intézmény neve:** Marcali Óvodai Központ

Csillagvirág Művészeti Modellóvoda

**Az intézmény székhelye:** 8647 Balatonmáriafürdő, Keszeg u. 16. **Az intézmény alapításának éve:** 1962.

**Az intézményalapító szerve:** Balatonmáriafürdő Községi Tanács V. B.

**Az alapító jogutódja, az intézmény fenntartója és felügyeleti szerve, székhelye:** Balatonmáriafürdő Község Önkormányzatának Képviselő-testülete 8647 Balatonmáriafürdő, Gróf Széchényi Imre tér 9.

**Az intézményi társulásban együttműködő fenntartó:**

**Balatonmáriafürdő Község Önkormányzata**

**Balatonkeresztúr Község Önkormányzata**

**Az intézmény veze Vezetője: Virágné Molnár Anna Gabriella** Megbízott tagóvoda vezető

**Az intézmény gyermekvédelmi felelőse: Juhászné Darázs Anikó**

**Gyermek- és ifjúságvédelmi munka óvodánkban**

Pedagógiai Programunk tartalmazza a gyermekvédelmi munka óvodai tervezetét. Az óvoda házirendjében pedig, meghatároztuk azokat a védő, óvó előírásokat, amelyeket a  gyermekeknek, az óvodában való tartózkodás során be kell tartaniuk.

Ha a gyermekeket, veszélyeztető okokat nem tudtuk pedagógiai eszközökkel megoldani,  megszüntetni, segítséget kértünk a Gyermekjóléti Szolgálattól/Balatonkeresztúr és a velünk napi  kapcsolatban álló Védőnői Szolgálattól, Balatonkeresztúr; Balatonmáriafürdő Gyermekjóléti Szolgálat  családsegítőjétől - Alapszolgáltatási Központ, Balatonkeresztúr; Marcali Szociális és Egészségügyi  Szolgáltató Központ esetmenedzsereitől.

A nevelési év kezdetekor a szülők írásban tájékoztatást kaptak a gyermek-és ifjúságvédelmi felelős  személyéről, valamint arról, hogy milyen időpontban és hol kereshető fel. Továbbá, hogy az óvodán  kívül milyen gyermekvédelmi feladatot ellátó, intézményt kereshetnek fel.

Az óvodapedagógusok családlátogatáson megismerik a gyermekek családi környezetét.  Gyermekbántalmazás vélelme, vagy egyéb pedagógiai eszközökkel meg nem szüntethető,  veszélyeztető tényező megléte esetén értesítjük a Gyermekjóléti Szolgálatot. A Gyermekjóléti  Szolgálat felkérésére a gyermekvédelmi felelős részt vesz az esetmegbeszéléseken. A gyermek anyagi  veszélyeztetése esetén rendszeres vagy rendkívüli gyermekvédelmi támogatás megállapítását  kezdeményezheti, illetve annak lehetőségéről tájékoztatja a gyermekvédelmi felelős.

Az intézményben jól látható helyen közzétettük a gyermekvédelmi feladatot ellátó fontosabb  intézmények - Gyermekjóléti Szolgálat/Balatonkeresztúr, Somogy Megyei Pedagógiai Szakszolgálat  Marcali Tagintézménye/ Marcali, Védőnői Szolgálat/Balatonmáriafürdő, drogambulancia, ifjúsági  lelki segélytelefon, gyermekek átmeneti otthona, anya - gyermekszállás) címét, telefon számát.

**Gyermekvédelmi munka óvodánkban**

Óvodánk a prevenció mellett célul tűzte ki, hogy a hatáskörébe tartozó gyermekek problémáit  felismerje, kezelje, az érintett gyermekek eseteit feldolgozza, a gondokat orvosolja a helyi társadalom  gyermekvédelemben érintett társszerveivel, szakembereivel együtt. Ezen túl biztosítjuk a gyermekek  számára mindazokat a jogokat és ellátásokat, amelyeket az intézmény számára a vonatkozó  jogszabályok és rendeletek előírnak.

**1. A hátrányos és veszélyeztetett helyzet**

Az 1997. évi XXX. törvény a gyermekek védelméről és gyámügyi igazgatásról az 5.§ n) pontjában  meghatározza a veszélyeztetettség fogalmát: „olyan – magatartás, mulasztás vagy körülmény  következtében kialakult – állapot, amely a gyermek testi, értelmi, érzelmi vagy erkölcsi fejlődését  gátolja, vagy akadályozza.” A fenti szükséglet nem valósulhat meg, személyiségfejlődését valamilyen  tekintetben veszélyeztetik.

A hátrányos helyzetű gyermekeknél a szükségletek kielégítése korlátozott valamilyen mértékben, de  fejlődése nem veszélyeztetett.

A hátrányos és veszélyeztetettség helyzetének kritériumait a településeink aktuális állapotának  felmérésével döntöttük el.

A nemzeti köznevelésről szóló 2011. évi CXC. törvény alapján készült, az óvodákra vonatkozó  speciális Országos Óvodai Alapprogram alapján:

„*A gyermeket - mint fejlődő személyiséget – gondoskodás és különleges védelem illeti meg. A gyermek nevelése elsősorban a család joga és kötelessége, s ebben az óvodák esetenként  hátránycsökkentő szerepet töltenek be. Az óvodai nevelésnek a gyermeki személyiség teljes  kibontakoztatásának megerősítésére kell irányulnia az emberi jogok és a gyermeket meg illető jogok  tiszteletben tartásával; oly módon, hogy minden gyermek egyenlő eséllyel részesülhessen színvonalas  nevelésben.”*

Minden óvodapedagógus és óvodai dolgozó munkaköri kötelessége a rábízott gyermekek védelme,  pedagógiai eszközökkel való segítése.

**2. Az óvodapedagógus alapvető gyermekvédelmi feladata**

Intézményünkben a pedagógusok óvodai munkája kapcsolódik az óvodai élet egészének feladataihoz,  célkitűzéseihez, a helyi nevelési programban megfogalmazottak megvalósításához. Óvodapedagógusi  közösségünk megalkotta saját értékrendjét, világnézetét, s ahhoz saját módszertani tárat hozott létre;  ezeket megtartva közvetíti az ismereteket. Pedagógusaink tiszteletben tarják a gyermekek  személyiségét és a családok világnézetét, értékrendjét, vallási, világnézeti kérdésekről nem foglalnak  állást nevelő munkájuk során.

**Feladataik:**

- Elősegíteni a veszélyeztetett és hátrányos helyzetű gyermekek óvodába kerülését, járását. *A  védőnői szolgálattal, az önkormányzat szociális előadójával és a gyermekjóléti szolgálat családsegítő  szakemberével egyeztetnek szükség esetén.*

- Biztosítják a gyermekeket megillető jogok érvényesülését az óvodán belül, szükség esetén védő – óvó intézkedésekre javaslatot tesznek.

- Az új óvodások befogadását elősegítik, beilleszkedésüket zökkenő mentesebbé teszik. *A befogadást mindig a szülővel egyeztetik az óvónők, hogy személyre szóló legyen, így megkönnyítik a  kisgyermek beilleszkedését a gyermekközösségbe.*

- A gyermekekkel és családjaikkal a lehetőségekhez képest minél jobban megismerkednek.  *Családlátogatások alkalmával, és az óvodai programokon is van erre lehetőség.* - A problémákat, a hátrányos helyzet okozta tüneteket, az okokat felismerik és szükség esetén  szakember segítségét, kérik.

- A feltáró munka után az indulási hátrányok kompenzálására fejlesztő tervet készítenek és  végrehajtják, a*z óvodai „Gyermektükör” is ezt a célt segíti.* A gyermekek fejlesztését egyéni és  mikrocsoportos formában végzik.

- A tehetséggondozást megvalósítják, illetve elősegítik. *Lehetőségeket ajánlunk illetve, javaslatot  teszünk a szülőknek gyermekeik tehetségének további kibontakoztatására.*

- *Egyenlő hozzáférés és az esélyegyenlőség elve alapján*, a mindennapi gyakorlatban folyamatosan  olyan lehetőségeket kell biztosítani, hogy minél nagyobb esélye legyen mindenkinek személyiségének  fejlődésére, tehetségének kibontakoztatására.

- Az óvodán belüli szociális szolgáltatások megszervezésében közreműködnek - fogadó órák,  megfelelő helyiség biztosítása, tanácsadás koordinálása (*utazó pszichológus*).

- Az egészségügyi szűrővizsgálatok lebonyolításában részt vesznek, a szűrést szükség esetén, soron  kívül javasolják. *Rendszeresen az óvoda orvosa és az óvoda védőnője szűri gyermekeinket. A heti  látogatást és az évenkénti orvosi ellenőrzést az óvoda orvosa végzi. Az évi fogászati szűrést az  óvodában végzi az óvodát ellátó fogorvos.*

- Az integrált nevelést elősegítik a gyermekek problémái szerinti súlyossági foknak megfelelő ellátási  formában. *Intézményünkben jelenleg egy gyermek igényel sajátos nevelési igényt.*

- A rendszeres óvodalátogatást figyelemmel kísérik, szükség esetén jelzik a túlzott hiányzást.  *Különösen az iskola előtt álló és a szociálisan rászorult gyermekek esetében.*

- Az óvodai *gyermekétkeztetés normatív kedvezményének igénybevételéhez* a szülői nyilatkozatokat  kitöltetik, számon tartják aktualitását, illetve a kedvezményre jogosultakat regisztrálják. ***328/2011. (XII. 29.) Korm. rendelet a személyes gondoskodást nyújtó gyermekjóléti alapellátások és gyermekvédelmi  szakellátások térítési díjáról és az igénylésükhöz felhasználható bizonyítékokról alapján***.

- Szükség esetén a családok szociális és anyagi helyzetének megfelelően különböző támogatásokhoz való hozzájutását javaslat tétellel elősegítik*.*

- Segítenek minden eszközzel, hogy a gyermekek családban nevelkedjenek fel. - A szülői szerep eredményesebb betöltésének elősegítésére, alkotó, együttműködő kapcsolatot  alakít ki. *Nyílt napok, fogadó órák-szülői kérésre, óvodai programok, jeles napok, szülői értekezletek,  szülői fórum, egyéni beszélgetések szervezésével segítjük a szülőket. Vészhelyzet idején online formában.* - Jó kapcsolatot építettek ki községeink Védőnői Szolgálatával, az önkormányzatok szociális  előadóival és a Alapszolgáltatási Gyermekjóléti Szolgálat családsegítő szakembereivel,  munkatársaival. A prevenciót minden óvodás gyermekre kiterjesztik.

**Tevékenységek, amelyekkel óvodapedagógusaink elő segítik a gyermekvédelmi munka hatékonyságát:**

- Igény szerinti családlátogatásokat, szülői értekezleteket, nyíltnapokat, óvodai programokat,  ünnepélyeket, fogadó órákat szerveznek, folyamatos kapcsolattartás vészhelyzet idején.

- Személyiségfejlesztő tréningre járnak, élménypedagógia, Józsa Éva - Bihari Kiss Endre előadások,  beilleszkedési problémákról – pszichológiai tanfolyam, gyermekek egyéni fejlesztése tanfolyam.

- Speciális továbbképzéseken vesznek részt a gyermekek megfelelő egyéni fejlesztésére, az esélyegyenlőség  lehetőségének megteremtésére: Sajátos nevelési igényű gyerekek inkluzív nevelésére felkészítő továbbképzési  program. A pedagógiai gyakorlatban előforduló agresszió, valamint személyközi és intrapszichés  konfliktusok kezelése, Fejlesztés, egyéni fejlesztési terv készítése, „Óvodai nevelés a művészetek  eszközeivel” című alternatív program - Fejlesztő munka segítése a programot felhasználóknak. Vészhelyzet idején online tanfolyamon és a tudás megosztás segítségével.

- Utazó pszichológiai tanácsadás – szervezése Pap Éva pszichológus probléma feltáró beszélgetéssel,  tanácsadással segíti a családokat és az óvodai munkánkat.

- Utazó fejlesztő pedagógus ellátás megszervezése - Lencsésné Novák Hajnalka (vészhelyzetben online) - Közös kirándulások, szülő-gyermek; munkadélutánok, sportnapok szervezése (kivéve vészhelyzet).

- Utazó gyógytestnevelés ellátás megszervezése a 2021-2022-es nevelési évben nem sikerült, mert nem volt rá kapacitása a Pedagógiai Szakszolgálat Marcali Tagintézményének.

- Utazó logopédiai ellátás megszervezése

Logopédus: Jániné Horváth Erika (vészhelyzetben online) - Somogy Megyei Pedagógiai Szakszolgálat Marcali Tagintézménye/ Marcali, szülőknek szóló  előadásainak kiajánlása. (vészhelyzetben online)

- Nevelési évben 2X/félévente, Gyermektükör - óvodás gyermekek egyéni fejlesztésének, és a gyermeki tevékenységek eredményességi mutatóinak megbeszélése a szülőkkel. (vészhelyzetben online)

- Szociális segítségnyújtás: ruha, játék, bútor adományok gyűjtése, segélykérelmek írása, étkezési  támogatás igénylése a rászorultaknak. Vészhelyzetben orr-száj maszk készítés a családok minden tagjának.

- Kapcsolat az Alapszolgáltatási Központ Gyermekjóléti Szolgálatával, esetmegbeszéléseken való részvétel. (vészhelyzetben online).

**3. Az óvodai gyermekvédelmi felelős munkája**

A gyermekvédelmi felelős a nevelőtestületnek az a tagja, aki az intézmény vezetőjének a megbízásából  képviseli a gyermek- és ifjúságvédelmi szempontokat, szervezi, irányítja, és személyes részvételével  elősegíti ezeknek, a szempontoknak az érvényesülését.

**A gyermekvédelmi felelős intézményünkben:**

- külön juttatás helyett, a feladat ellátás fontosságát figyelembe véve, önként vállalt feladatként látja el. - a gyermekvédelmi feladatok ellátásából keletkező túlórákat, ahogy évek óta is, munkaidő átszervezéssel oldják meg. - munkájából keletkezett esetleges kisebb költségek kifizetésre kerülnek pl. útiköltség.

***3.1.A nevelési év folyamán elvégzendő feladatok***

- Tervezi a gyermekvédelmi munkaprogramot az adott nevelési évre.

- Szülőket írásban tájékoztatja a gyermekvédelmi tevékenységről, fogadó órájáról, egyéb esetekben kihez  fordulhatnak.

- Évente egyszer egyeztet az illetékes jegyzőkkel és az önkormányzat szociálisügyi előadójával, a  gyermekjóléti szolgálattal.

- Munkájáról beszámol a nevelőtestület, Alapszolgáltatási Központ Család- és Gyermekjóléti Szolgálata, a  települési önkormányzatok, a Marcali Szociális és Egészségügyi Szolgáltató Központ felé.

***3.2. A gyermekvédelmi felelős munkája a társintézményekkel***

- Folyamatosan/szükség esetén kapcsolatot tart a Somogy Megyei Pedagógiai Szakszolgálat Marcali  Tagintézményével, a Marcali Szociális és Egészségügyi Szolgáltató Központ Gyermekjóléti Szolgálattal,  gyámhatósággal, a pártfogókkal, nevelőszülői felügyelőkkel, rendőrséggel, valamint a családokkal,  foglalkozó szakemberekkel.

- Rendszeresen figyeli a gyermekvédelemmel kapcsolatos jogszabályok változását, a helyi önkormányzat  kapcsolódó rendeleteit.

- Fontos, hogy segítse, szorgalmazza a veszélyeztetettség, a hátrányos helyzet kritériumainak intézményi  szintű megállapítását.

- Ha veszélyeztetettségének megakadályozása tett óvodai intézkedési lehetőségek kimerültek, felveszi a  kapcsolatot, az illetékes szervekkel, a gyermek problémáinak megoldására.

**3. 3. *A gyermekvédelmi felelős munkája az óvodában***

- Összehangolja a gyermekvédelmi tevékenységet az óvodában dolgozó óvónők között.

- Nyilvántartja a veszélyeztetett és hátrányos helyzetű gyermekeket.

- Feljegyzi a családdal kapcsolatos intézkedéseket, és azok eredményességét. Ezt a feladatot a többi  óvodapedagógussal együtt végzi.

- Szükség esetén családlátogatást végez az óvónőkkel együtt.

- Javaslatot tesz a különböző segélyezési formákra, szükség esetén környezettanulmányt végez. - Részt vesz az intézményi gyermekvédelmi munka ellenőrzésében, értékelésében. - Közzéteszi a gyermekvédelmi feladatokat ellátó intézmények adatait, címét, telefonszámát. - Havi rendszerességgel, illetve eseti módon kapcsolatot tart a szociális segítő szakemberrel.

**4. Az óvodavezető gyermekvédelmi feladatai**

2011. évi CXC. törvény a nemzeti köznevelésről, **69. §** (1) A köznevelési intézmény vezetője felel,  óvodavezető fő feladatává teszi a gyermekek mindenekfelett álló érdekeinek érvényesítését, az  érvényesülés ellenőrzését, *f)* a gyermek- és ifjúságvédelmi feladatok megszervezéséért és ellátásáért. Ebben a munkában köteles közreműködni valamennyi óvodapedagógus.

**4. 1. *Gyermekbalesetek***

A vezetői felelősség kiterjed az óvodai nevelőmunka egészséges és biztonságos feltételeinek  megteremtésén túl a gyermek balesetek megelőzésére. A védő – óvó intézkedéseket az óvoda  házirendjében kerültek rögzítésre, a Sz. M. Sz.-ben szabályozott a személyi felelősség kérdése is.  Az intézményi játszótéri eszközeiről, szakértői biztonságtechnikai vizsgálatot végeztek. Az  óvodakertben korszerű, új játékeszközök biztonságosan használható minden gyermek számára.  Gyermekeinket megismertettük a balesetet kiváltó helyzetekkel, az ezeket elkerülő technikákkal. A  veszélykerülő magatartási formák, technikák megtanításába a szülőket is bevontuk, az elmúlt évben  nem volt gyermek baleset intézményünkben. A gyermekbalesetek megelőzésére folyamatos segítséget  kapunk az intézményi - MÓK, illetve az óvoda épület önkormányzati, Balatonmáriafürdő balesetvédelmi megbízottak hathatós állapot felmérésével. Az egyéb balesetforrások lehetőségét feltárják, folyamatosan végzik azok elhárítását.

**4. 2. *Egészségügyi vizsgálatok***

Rendszeres egészségügyi vizsgálatokat végez óvodánkba a Balatonmáriafürdő Községi Védőnői  Szolgálat egészségügyi védőnője, Varga Zsanett Mária, ami kiterjed a hallás, látás, lúdtalp,  vérnyomás, testi fejlettség, általános tisztaság, fizikális állapot felmérés vizsgálatokból. A kiszűrt  gyermekeket további szakorvosi vizsgálatokra javasolja. (Vészhelyzetben elmaradt.)

Az óvoda orvosa Dr. Kónya Gábor, háziorvos hetente egy alkalommal aktuális állapot felmérést,  évente pedig átfogó vizsgálatokat végez gyermekeinken. (Vészhelyzetben elmaradt.) A 26/1997. (IX. 3.) NM- rendelet 4. sz. melléklete szerinti az évenkénti (tavasszal-, ősszel) fogászati szűrés a  vidéken ellátásba került gyermekfogászatot, a körzetileg kirendelt fogászati szakorvos végzi évi 1  alkalommal, dr. Horváth Marcell, Marcali, az óvoda épületében (Vészhelyzetben elmaradt.). További  fogászati ellenőrzést biztosít az óvodás gyermekeink számára - a fogazat átvizsgálását, helyes fogmosás  kialakítását az óvoda orvosa Dr. Kónya Gábor, és Varga Zsanett Mária, egészségügyi védőnő is, az egyéb  vizsgálatok mellett elvégzik. (Vészhelyzetben elmaradt.) A védőnő, a státuszvizsgálatok alatt a  fogazatot is szűri.

**4. 3. *Az egészséges életmód biztosítása***

Az egészséges életmód biztosítása az étkezés szervezésével is összefügg. Az óvoda orvosának kötelessége  a nevelési intézményben folyó étkezés ellenőrzése. 2018. 04. 01.-től az óvodások étkeztetését az  Atroplusz Közétkeztetési Kft. Bocfölde biztosítja, a Kéthely község konyhájában főzött, kiszállított étellel. A 8 hetes étlapot az Atroplusz Közétkeztetési Kft élelmezésvezetője, és egy dietetikus szakember  állítják össze, és garantálják a törvényességi, minőségi megfelelőséget. Az óvoda vezetője a kéthelyi  konyha élelmezésvezetőjének és a konyha fenntartójának rendszeresen jelzi az esetleges problémákat,  illetve javaslatokat tesz. Az óvodai tálalókonyha bútorzata teljes felújításra került, illetve a H.A.C.C.P.  rendszer kiépítése és működtetésének felülvizsgálata folyamatos. A napi mosogatásban nagy segítség  a Balatonkeresztúr községtől kapott felajánlás, a mosogatógép, amelyet Balatonmáriafürdő község  rendszeresen karban tart és biztosítja a működéshez szükséges vegyszereket.

Az étrend összeállítását, illetve az ételek minőségét meghatározza a 2015. szeptember 01. napjától  hatályba lépő a közétkeztetésre vonatkozó táplálkozás-egészségügyi előírásokról szóló 37/2014. (IV.  30.) EMMI rendelet. Fontos feladatuknak tekintik, hogy a gyerekekkel az egészséges táplálkozás  alapjait megismertessék és megszerettessék, számos népbetegség reményeink szerint így megelőzhető,  mint például az elhízás, cukorbetegség, magas vérnyomás. Minden alapanyagból a lehető  legkedvezőbb táplálkozás és élettani, illetve minőségi termékeket szereznek be.

Az ételkészítéshez  felhasznált húsok zsírtartalma nem haladja meg a 30%-ot, a húskészítményeké a 23%-ot. Naponta  legalább három alkalommal biztosítanak a gyermekeknek az évszaknak megfelelő zöldséget – ide nem  értve a burgonyát – és gyümölcsöt, melyekből legalább egy adag nyers formában kerül a gyermekek  asztalára. Biztosítanak gabona alapú élelmiszereket, melyből legalább kétnaponta egy adag teljes  kiőrlésű. Hetente több alkalommal kínálnak a gyermekek számára teljes kiőrlésű gabonából készült  pékárut is. Sózást más fűszerek, összetevők használatával helyettesítik, hogy a csökkentett sótartalom  ellenére is ízletes étel kerüljön a gyermekek elé. Az erős és egészséges csontokért a magas kalcium  tartalmuk miatt minden nap biztosítunk tejet és tejtermékeket (tíz élelmezési nap alatt összesen egy  főre 4 liter tej vagy ennek megfelelő mennyiségű kalciumtartalmú tejtermék).

**4. 4. *Óvodába kerülés***

2015. szeptember 01-től a Nemzeti Köznevelésről szóló 2011. évi CXC. törvény rendelkezései alapján,  figyelünk, nyomon követjük a gyermekek három éves kortól történő, kötelező óvodáztatására. A  Balatonmáriafürdő Községi Védőnői Szolgálat egészségügyi védőnője segíti munkánkat, az óvodába kerülő  3 év alatti gyermekekről pontos létszám adataink legyenek. A tavaszi vészhelyzet alatt az óvodai beiratkozás  online történt.2021-ben egy gyermek számára kérvényezetek óvodába járás alóli felmentést a címzetes  főjegyzőtől. Kiemelt feladatunknak tartjuk, a szociális kompetenciák megerősítésére, és az iskolai életre felkészítés szempontjából is, hogy minden gyermek bekerüljön az óvodába, a törvényi  rendelkezéseknek megfelelően, legkésőbb abban az évben, amikor az 4. élet évét betöltötte. A jegyző  kötelessége, hogy az óvodába listát küldjön az érintett gyermekek nevével, címével ellátva, a vezető  felelőssége pedig, hogy senki ne maradjon ki a beíratáskor. Eddig minden nevelési évben sikerült ezt  az esélyegyenlőséget biztosítani a gyermekeknek. Sokan költöztek be településeinkre az ország nagyobb  városaiból, nehéz volt, így felmérni, követni, megfelelni a beóvodázatási törvénynek.

A gyermekek fejlődését hátráltató tényezőket az óvodapedagógusok feltárják, az óvodavezető pedig  szükség esetén, a családon belüli szociális körülmények figyelembevételével javaslatot tesz a család  bevonására a szociális segélyezettek körébe.

**4. 5. *A kapcsolatos adatok védelme***

A gyermekekkel kapcsolatos adatok védelmét a KT 2. sz. melléklete szerint kell biztosítani. A 40. §  rendelkezik az intézmények működési rendjéről, amely a (4), (5), (7) bekezdésében előírja a  nyilvántartások vezetését, továbbá rendelkezik a házirendről a gyermeki jogokat illetően. Betartatása  vezetői feladat. Az óvoda minden dolgozóját hivatali titoktartási kötelezettség terheli.

Nem fordult elő intézményünkben, hogy egyes gyermekekről nyilvánosan, vagy illetéktelen  személynek felvilágosítást nyújtott volna óvodai dolgozó.

Az óvoda köteles a rábízott gyermekek felügyeletét ellátni és ügyelni arra, hogy a gyermekek kárt ne  okozzanak, és őket sem érje károsodás. Az óvoda, felelős a gyermekeknek okozott minden kárért, ami  a gyermek óvodai tartózkodása idején keletkezett.

**5. Tárgyi feltételek /15/ 1998. NM rendelet:**

A tárgyi feltételek- egészséges, otthonos környezet, játék és egyéb eszközök gyermekeink  rendelkezésére állnak óvodánkban. Óvodánkban sok fejlesztő játék található, pl.: Ayres terápiás  eszközök – BTMN/a magatartási, beilleszkedési és tanulási problémák, illetve az SNI hyperaktivítás  feloldására; logikai- és társas játékok, stb. a részképességek egyéni fejlesztésére. Külön helyiséget  biztosítunk logopédiai, fejlesztő pedagógiai, pszichológiai és gyógytestnevelési terápiákra. Az óvoda  tetőterében sikerült kialakítani egy nyugodt, diszkrét körülményeket biztosító fogadóhelyiséget, ahol a  szülőkkel konzultálhatunk, elmondhatják gondjaikat. Tehetséges gyermekeink számára művészeti  műhelyekben minőségi eszközök segítik egyéni képességeik kibontakoztatását.

**2021. december 31-én nyilvántartott adatok szerint**

|  |  |  |  |  |
| --- | --- | --- | --- | --- |
| **Települések** | **Gyermeklétszám** | **ebből** | | |
| **GYV** | **HH** | **HHH** |
| Balatonkeresztúr | **33** | **0** | **1** | **0** |
| Balatonmáriafürdő | **13** | **1** | **0** | **0** |
| Balatonújlak | **4** | **0** | **0** | **0** |
| Balatonfenyves | **1** | **0** | **0** | **0** |
| **Összesen** | **51** | **1** | **1** | **0** |

**6. Gyermekvédelmi felelős 2021. évi jelzőrendszeri munkájának értékelése**

**6. 1. Saját éves gyermekvédelmi tevékenységek, annak értékelése**

**2021. évben** a balatonkeresztúri Alapszolgáltatási Központ Gyermekjóléti Szolgálatához *nem jeleztünk problémát* óvodás gyermekekről, illetve családjaikról esetet – intézményünkbe járó  gyermekek, a fentebb felsorolt községek tekintetében.

**2021. évben** rendszeresen részt vettünk balatonkeresztúri Alapszolgáltatási Központ és a Marcali  Szociális és Egészségügyi Szolgáltató Központ az *esetkonferenciáin*. Vészhelyzet idején online.

**2021** márciusától támogatja gyermekvédelmi tevékenységünket a Marcali Szociális és Egészségügyi  Szolgáltató Központ Gyermekjóléti Szolgálat szociális segítő szakembere havonta 1 órás tanácsadással.

Az év folyamán több alkalommal gyűjtöttünk, küldtünk ruhákat, játékokat, egyéb textíliákat, célzottan  az erre rászoruló családoknak, valamint a meghirdetett, megszervezett adománygyűjtésekben vettünk részt.

**6. 2. Felmerülő problémák, nehézségek feltárása, azokra megoldási javaslatok készítése Ø**

**6. 3. Szükségletek, igények feltárása, ezekre megoldási javaslat készítése**

\* Családgondozó szakember bemutatkozása az óvodai szülői értekezleteken. Szülők tájékoztatása a  szolgáltatásokról, illetve a segítségnyújtás lehetőségeiről.

**6. 4. Szolgálatunkkal való együttműködés értékelése**

\* A balatonkeresztúri Alapszolgáltatási Központ Család- és Gyermekjóléti Szolgálat szakembereivel,  az évek óta kialakult, kiválóan működő jelzőrendszer segítségével támogatjuk a Balatonkeresztúr,  Balatonmáriafürdő és Balatonberény községek területén élő családok életét. Tartalma: előadások,  jelzőrendszeri tanácskozások (vészhelyzet ideje alatt online), családi rendezvények.

**6. 5. Egyéb szolgálatokkal való együttműködés**

\* **Balatonvenyvesről** járó 1 óvodás korú gyermek és családja, támogatásához, esetleges problémáinak  megoldására a települési önkormányzatok illetékes szervezeteinek segítségét vesszük igénybe.

\* **Kéthely**i Szociális Szolgáltató Központ Gyermekjóléti Szolgálata területéről, Balatonújlakról 4 óvodáskorú gyermek jár intézményünkbe. Aktívabb kapcsolat kiépítésének  lehetősége a családok megsegítésére.

**6. 6. Gyermekvédelmi sikerek bemutatása**

\* A gyermekek rendszeresen, rendezetten járnak óvodába.

\* Jó kapcsolatot alakítottunk ki a gyermekek szüleivel, családokkal.

\* Kölcsönös és hatékony kommunikáció az önkormányzatokkal.

\* Jó munkakapcsolatot építettünk ki, a balatonkeresztúri Alapszolgáltatási Központ Gyermekjóléti  Szolgálat családgondozó munkatársaival, illetve a Marcali Szociális és Egészségügyi Szolgáltató  Központ óvodai szociális segítőjével, valamint a Balatonmáriafürdői Védőnői Szolgálattal és az óvoda  orvosával.

\* Rendszeresen számítanak véleményünkre, így meghívnak előadásokra, prevenciós tevékenységekre.

**6. 7. 2021. év prevenciós előadásai, tanácsadásai**

\* **Minden héten, szerdai napokon**, szülők számára tanácsadás.

Terapeuta: Pap Éva *pszichológus*, Marcali EPSZ

\* **Vészhelyzet ideje alatt online nevelési tanácsadás, szakkönyvek, mesék ajánlása szülőknek**. Terapeuta: Pap Éva *pszichológus*, Marcali EPSZ

\* **Óvodánk Pedagógiai Programjában, a művészeti program hatékony eszközeivel**, **a minden  napokban** - személyes percekkel, bátorító nevelés, pozitív megerősítés, befogadó program - segítjük,  hogy kedvezően alakuljanak az óvodások közösségi kapcsolatai, a szokások tanulása, valamint a  helyes erkölcsi magatartás kialakítása. Mindezen feladatok elsajátításába bevonjuk a gyermekek  szüleit is. Óvodapedagógusok a vészhelyzet ideje alatt heti játék gyűjteményes ajánlatokat,  válogatásokat készítettek a családok számára, a kapcsolattartás online formában működött.

***A gyermeki jogok érvényesülésére intézményünkben magas szinten törekednek a nevelésben részt  vállaló dolgozók.***

***Kötelességünknek tekintjük, mindent megteszünk annak érdekében, hogy a gyermekvédelemre  vonatkozó törvényi előírásokat betartsuk és törekszünk a mások által történő betartatására is.***

**Balatonmáriafürdő, 2022. január 31.**

Tisztelettel:

**Juhászné Darázs Anikó Virágné Molnár Anna Gabriella**

Gyermekvédelmi felelős Megbízott tagóvoda vezető